Videnskabelighed. Et høist behageligt Syn paa vor litteraire Horizont er en til vor Konges Fødselsdag udkommen Begyndelse af et Værk over en af vore nationale Mærkeligheder, under Titel: Det kongelige danske Stutterie i Frederiksborg, tegnet efter Naturen og udgivet af C. D. Gebauer, Dyrmaler og Medlem af det kongelige Kunst Akademie. Kbhavn 1822. Planen for dette nationale danske Værk, i hvilket der skal fremstilles Tegninger efter Naturen af de udmærkede Hesteracer i det almindelige som fortrinligt erkjendte kongelige danske Stutterie i Frederiksborg, er at levere hvert Aar i det mindste et Hefte, af fem store Folioblade, med to Hingster, to Følhopper, og et Blad Text, der over Hestenes Navne, Race og Eiendommelighed skal indeholde en kort Beskrivelse. Værket er foreløbigen bestemt til 12 Hefter, og Prisen for hvert Hefte specier.
Det kongelige danske Stutterie i Frederiksborg
Forfatter: C. D. Gebauer
Dato: 1823-02-18